Rhian Morgan

Actores a digrifwraig Gymraeg yw Rhian Morgan. Ganwyd hi yng Nghwm Tawe.

 Gyrfa 
Astudiodd Rhian ddrama ym Mhrifysgol Aberystwyth lle daeth o dan ddylanwad y ddiweddar Emily Davies.Gŵyl Lenyddiaeth Dinefwr - Rhian Morgan ; Adalwyd 2015-12-16 Bu'n byw ac yn gweithio yng Nghaerdydd am gyfnod, ond mae bellach yn byw yn Llandeilo. Mae'n briod â'r cyflwynydd Aled Samuel ac mae ganddynt ddau fab, Ifan (g. 1995) a Mabon (g. 2002).

Daeth yn adnabyddus yn yr wythdegau am y cymeriad Carol Gwyther yn Pobol y Cwm gan adael y gyfres yn 1990.Ateb y Galw: Rhian Morgan; BBC Cymru Fyw; Adalwyd 4 Ionawr 2016Forever mine; Screen mum and hit comedy star, Rhian Morgan, tells Alun Prichard why breaking family ties is hard on and off screen, Daily Post; Adalwyd 4 Ionawr 2016 Ar ddechrau'r nawdegau roedd yn un o'r perfformwyr ar y gyfres deledu ddychanol Pelydr X ar S4C.CV Geraint Lewis ; Adalwyd 4 Ionawr 2016 Yn 2004 fe chwaraeodd ran Val Vivaldi yn y gyfres ddrama deledu fer Mine all Mine, a ysgrifennwyd gan Russell T. Davies, a'i darlledu ar ITV1.

Yn 2014, enillodd wobr yr Actores Orau yng Ngwobrau Beirniaid Theatr Cymru am ei rhan fel Eileen Beasley yng nghynhyrchiad Theatr Genedlaethol Cymru, Dyled Eileen.Gwobrau Beirniaid Theatr Cymru'n mynd 'o nerth i nerth'; Adalwyd 2015-12-16

Roedd yn chwarae Gwen Lloyd yng nghyfres ddrama Gwaith/Cartref ar S4C, ac yn 2015 enillodd wobr BAFTA Cymru am yr Actores Orau am ei rhan yn y gyfres.Cyhoeddi enillwyr BAFTA Cymru; Adalwyd 2015-12-16

Soniodd ar raglen Beti a'i Phobol ym mis Ionawr 2023 ei bod wedi cael tröedigaeth ryw bum mlynedd ynghynt a'i bod bellach yn hyfforddi i fod yn offeiriad yn yr Eglwys yng Nghymru.Taith yr actores Rhian Morgan i fod yn offeiriad yn yr eglwys; Adalwyd 2023-01-14

Bu hefyd yn y cyfresi canlynol ar gyfer S4C: Heliwr (1996); 

 Cyfeiriadau 

 Dolenni allanol 


Categori:Actorion benywaidd o Gymru
Categori:Enillwyr Gwobr BAFTA Cymru
Categori:Pobl o Abertawe